钦定古今图书集成/明伦汇编/氏族典/第110卷 > 崔衡
## 钦定古今图书集成/明伦汇编/氏族典/第110卷 > 崔衡

按《魏书崔元伯传》：“崔宽子衡，字伯玉，少以孝行著称。
天安元年，擢为内秘书中散。承明元年，迁内都坐令，
善折狱，高祖嘉之。太和二年，袭爵武陵公，镇西将军，
迁给事中。车驾巡狩，以衡为大都督长史，除秦州刺
史，徙爵齐郡公。衡修龚遂之法，劝课农桑，周年之间，
寇盗止息。十二年卒，年五十四。赠散骑常侍、左光禄”
大夫、本将军、冀州刺史，谥曰“惠公。”